Čo je to anódová tyč a prečo je dôležitá?
Anódová či horčíková tyč, tzv. obetavá anóda, alebo horčíková doštička by mala byť súčasťou každého bojlera. Ide o komponent, z ktorého postupne ubúdajú malé čiastočky. Je vyrobený z magnézia a slúži na ochranu elektrolytickej korózie vody, čo je poškodenie spôsobené minerálmi. V prvom rade by ste si mali pre istotu overiť, či sa v danom bojleri anódová tyč nachádza. V rade druhom sa zamerajte na jej typ. Na výber máte klasické tyče, ktoré je nutné vymeniť každých 1 až 5 rokov, čo sa odvíja najmä od tvrdosti vašej vody, a bezúdržbové tyče s vlastným zdrojom napätia a neobmedzenou životnosťou.
V podstate je jedno, či ide o elektrický, plynový alebo kombinovaný bojler. Jeho mechanickému čisteniu by ste sa mali venovať aspoň raz za rok. Chemické čistenie môžete zrealizovať pokojne i dvakrát ročne. Pri údržbe nezabudnite ani na kontrolu anódovej tyče, ktorá časom, doslova, mizne. Ku komponentom, ktoré sa zvyknú opotrebovať, patria aj tesnenia.